Fyrsta fjallgangan í 10.000 metra áskorun Fjallafélagins er miðvikudaginn 23. janúar . Gengið verður á Helgafell ofan Hafnarfjarðar og hefjum við gönguna kl. 18:00 við Kaldársel ( Kaldárbotna ) . Við minnum á að höfuðljós eru nauðsynleg í miðvikudagsgöngum í janúar , febrúar og mars . Þessi ganga er eingöngu ætluð þeim sem skráðir eru í 10.000 metra áskorunina . Akstursleið : Frá Reykjavík er ekið Reykjanesbraut til Hafnarfjarðar . Akið sem leið liggur framhjá N1 bensínstöðinni ( hringtorg við Lækjarskóla / Lækjargötu ) . Beygt til hægri af Reykjanesbraut ( upp að kirkjugarðinum ) og aftur til hægri og er maður þá kominn á Kaldárselsveg . Beint áfram í gegnum hringtorg ( við Áslandshverfið ) og áfram sem leið liggur framhjá hesthúsahverfinu og til Kaldársels ( rúmlega 5 km akstur frá hringtorginu að Kaldárseli ) . Spáð er mildu og nokkuð björtu veðri . Frábært að hefja árið á fjöllum í þessum aðstæðum !